Source: https://lege5.ro/Gratuit/gmztenjygy/art-60-dispozitii-privind-modificarea-si-completarea-unor-acte-normative-care-cuprind-dispozitii-penale-lege-187-2012?dp=gyztanbzhezdk
Timestamp: 2020-02-28 22:22:34+00:00

Document:
Art 60 Dispoziții privind modificarea și completarea unor acte normative care cuprind dispoziții penale | Lege 187/2012 actualizată 2020 - Lege5.ro
Art 60 Dispoziții privind modificarea și completarea unor acte normative care cuprind dispoziții penale | Lege 187/2012
1. La articolul 87, după punctul 64) se introduc două noi puncte, punctele 65) și 66), cu următorul cuprins:
65) restrângerea utilizării apei potabile pentru populație în folosul altor activități sau depășirea cantității de apă alocate, dacă are un caracter sistematic ori a produs o perturbare în activitatea unei unități de ocrotire socială sau a cauzat neajunsuri în alimentarea cu apă a populației;
66) continuarea activității după pierderea drepturilor obținute în baza legii."
2. La articolul 88 alineatul (1), litera a) se modifică și va avea următorul cuprins:
a) cu amendă de la 75.000 lei la 80.000 lei, pentru persoane juridice, și cu amendă de la 25.000 lei la 30.000 lei, pentru persoane fizice, faptele prevăzute la art. 87 pct. 5), 6), 9), 11)-18), 21)-23), 28), 30), 34), 35), 52), 54), 56) și 58)-66);".
3. Articolul 92 se modifică și va avea următorul cuprins:
(1) Evacuarea, aruncarea sau injectarea în apele de suprafață și subterane, în apele maritime interioare ori în apele mării teritoriale de ape uzate, deșeuri, reziduuri sau produse de orice fel, care conțin substanțe, bacterii ori microbi în cantitate sau concentrație care poate schimba caracteristicile apei, punând în pericol viața, sănătatea și integritatea corporală a persoanelor, viața animalelor, mediul, producția agricolă ori industrială sau fondul piscicol, constituie infracțiune și se pedepsește cu închisoare de la un an la 5 ani.
b) depozitarea în albia majoră a râurilor a combustibilului nuclear sau a deșeurilor rezultate din folosirea acestuia;
c) punerea în pericol a digurilor de contur ale lacurilor de acumulare prin exploatările de agregate minerale din albia majoră sau terase.
(3) Depozitarea sau folosirea de îngrășăminte chimice, de pesticide ori de alte substanțe toxice periculoase în zonele de protecție a apelor constituie infracțiune și se pedepsește cu închisoare de la 3 luni la 2 ani sau cu amendă.
(4) Dacă faptele prevăzute la alin. (1) și (2) au fost săvârșite din culpă, limitele speciale ale pedepselor se reduc la jumătate.
(5) Tentativa la infracțiunile prevăzute la alin. (1)-(3) se pedepsește."
4. Articolul 93 se modifică și va avea următorul cuprins:
5. Articolul 94 se abrogă.
6. Articolul 95 se modifică și va avea următorul cuprins:
(1) Manevrarea de către persoanele neautorizate a stăvilarelor, grătarelor, vanelor, barierelor sau a altor construcții ori instalații hidrotehnice, circulația vehiculelor pe coronamentul digurilor și barajelor neamenajate în acest scop, tăierea la ras a perdelelor forestiere de protecție a digurilor și lacurilor de acumulare, blocarea golirilor de fund ale barajelor constituie infracțiune și se pedepsește cu închisoare de la 6 luni la 3 ani sau cu amendă.
(2) Cu pedeapsa prevăzută la alin. (1) se sancționează efectuarea de săpături, gropi sau șanțuri în baraje, diguri ori în zonele de protecție a acestor lucrări, precum și extragerea pământului sau a altor materiale din lucrările de apărare, fără avizul de gospodărire a apelor ori cu nerespectarea acestuia.
(3) Dacă faptele prevăzute la alin. (1) și (2) au fost săvârșite din culpă, limitele speciale ale pedepselor se reduc la jumătate.
(4) Tentativa la infracțiunile prevăzute la alin. (1) și (2) se pedepsește."

References: articolul 87
 articolul 88
 Articolul 92
 Articolul 93
 Articolul 94
 Articolul 95